ХАИМ ХИЛ АЛУХА

кадемик проф. др Хаим Хил Алуха (Jaime Gil Aluja) рођен је 1936. године у Реусу, Шпа­нија. По завршетку студија, почео је да ради 1959. као професор на Економском факултету Универ­зи­тета у Барселони. На истом универзитету 1964. сте­као је титулу докт­ора економских нау­ка. Предавао је предмете из области фи­нансија и економије. У зва­ње редовног професора изабран је 1965. године. Био је ментор при изради 37 докторских дисер­та­ција.

Током радног вијека био је ангажован на разним пословима у области менаџмента у више финан­сиј­ских институција и паралелно се бавио научно­истра­живачким радом. Од 1960. до 1985, када је законом онемогућена вишеструка пракса, упоредо је радио и сарађивао са неколико економских и финансијских компанија. У свим компанијама обављао је нај­од­говорније дужности – од финансијског или генералног директора, до пред­сједника управног одбора.

Звање професора емеритуса стекао је 2007. на Уни­вер­зи­те­ту Ро­ви­ра и Вир­­хили (Тарагона, Шпанија), а звање почасног док­тора наука на 23 уни­вер­зи­тета. Сматра се творцем нове теорије неизвје­сности у области економије и по­с­лов­ног менаџмента, која је у вези са раз­војем мул­­тивалентне логике. Об­ја­­вио је преко 200 научних радова и више од 30 књига из об­лас­ти пос­лов­ног уп­рављања. Радови су му превођени на енглески, ита­лијански, руски, фран­цуски и румунски језик.

Предсједник је Међународне асоцијације за фузи менаџмент и ек­ономију (SIGEF) и Асоцијације за унапређење моделовања и симула­тив­­не технике у пре­­дузећима (AMSE), потпредсједник Европске асо­­ци­јације за менаџмент и еко­номију (AEDEM), члан је научног сав­је­­та истраживачке институције у Бор­­­доу и један је од оснивача ме­ђу­на­­родног савјетодавног одбора Ме­ђу­на­род­не школе за информационе тех­­нологије (ISIT) у Андра Прадешу (Ин­ди­ја).

Члан је де­сет прес­тиж­них институција: Ру­мун­ске академије на­у­ка (Ру­му­нија), Делфинал ака­де­ми­је (Француска), Ака­­де­ми­је природних на­ука (Ру­си­ја), Краљевске ака­де­ми­је докторских на­ука (Шпа­ни­ја), Ме­ђу­на­род­не ака­де­мије инфор­ма­ци­о­­них наука (Русија), Ин­же­њер­ске академије Бјелорусије, Ме­­ђу­на­род­­не ака­де­мије сав­ре­мених наука (Азербејџан), Свјетске ака­де­мије на­­у­ка и умјетности и Црногорске академије наука и ум­јет­­ности. Од 2002. годи­не предсједник је Краљевске академије за еко­но­ми­ју и фи­нан­сије Шпа­није.

За иностраног члана Академије наука и ум­јет­нос­ти Ре­­­публике Срп­­ске иза­­б­ран је 17. марта 2011. године.